open-index/open-wikipedia-markdown huggingface dataset:
Κατηγορώ τους ανθρώπους

Το ***Κατηγορώ τους ανθρώπους*** είναι  ελληνική δραματική-δικαστική ταινία του 1966, σε σκηνοθεσία Ντίνου Δημόπουλου και σε σενάριο Νίκου Φώσκολου. Η παραγωγή έγινε από τη Φίνος Φιλμ και πρωταγωνιστεί ο Νίκος Κούρκουλος.

## Πλοκή
Ο εισαγγελέας Φίλιππος Λιανάς (Νίκος Κούρκουλος) αναλαμβάνει μία μεγάλη δίκη για φόνο. Με σκοπό να ανέλθει στα ανώτερα κλιμάκια του δικαστικού σώματος, θέλοντας να φανεί αντάξιος στο συμβούλιο προαγωγών, ασχολείται ιδιαίτερα σοβαρά με την υπόθεση, στην οποία η Σοφία Ρούσσου (Φλωρέτα Ζάννα) δικάζεται για τον φόνο του ζωγράφου Αλέξη Πλατωνίδη ή Άριελ (Άγγελος Αντωνόπουλος).

Ο Λιανάς είναι παντρεμένος με ένα παιδί και η γυναίκα του, Βέρα (Τζένη Ρουσσέα), έχει νευρολογικές διαταραχές και παθαίνει συχνά κρίσεις, ενώ κατά την περίοδο της διεξαγωγής της δίκης, τα συμπτώματά της χειροτερεύουν. Κατά τη διάρκεια της ακροαματικής διαδικασίας, ο Λιανάς αρχίζει να ανακαλύπτει πως η σύζυγός του θα έπρεπε να δικάζεται και όχι η Ρούσσου, καθώς εκείνη ήταν που πριν μερικά χρόνια είχε βρεθεί στη θέση της. Τελικά, η γυναίκα του τον είχε σκοτώσει, καθώς ο πρώην σύντροφός της, την εκβίαζε και της ζητούσε συνεχώς χρήματα, για να μην αποκαλύψει την σχέση και το μυστικό τους στον άντρα της. Ο Λιανάς, στην αγόρευσή του, αποκαλύπτει στο δικαστήριο πως πραγματική ένοχη είναι η γυναίκα του.

## Διανομή ρόλων
* Νίκος Κούρκουλος - εισαγγελέας Φίλιππος Λιανάς**'
* [[Τζένη Ρουσσέα]] - Βέρα Λιανά**'
* Φλωρέττα Ζάννα - Σοφία Ρούσσου**'
* [[Γιάννης Βόγλης]] - Σταύρος Ρούσσος
* [[Μάνος Κατράκης]] - Ελευθέριος Δημητρόπουλος**'
* Άγγελος Αντωνόπουλος - Αλέξης Πλατωνίδης ή Άριελ**
* Έλενα Απέργη - Μαργαρίτα
* Σπύρος Καλογήρου - Μάνθος Τσάλτας
* Λαυρέντης Διανέλλος - Μενέλαος Ρομπάτσος
* Γιώτα Σοϊμοίρη - Φωτεινή Λιούδη
* Βάσος Ανδρονίδης - επόπτης εισαγγελέας
* Δημήτρης Μπισλάνης - Δημήτριος Τάτσικας
* Γιάννης Κάσδαγλης - Ευστάθιος Λιγούρας
* Στράτος Παχής - Γεράσιμος
* Γιώργος Διαλεγμένος - κλειδαράς

## Παραγωγή
Η Βίκυ Μοσχολιού ερμηνεύει στην ταινία το τραγούδι "Πέρα από τη θάλασσα", σε μουσική Γιάννη Μαρκόπουλου και στίχους Ερρίκου Θαλασσινού.

Η ταινία στην πρώτη της κινηματογραφική προβολή, στις 21 Μαρτίου 1966, πραγματοποίησε 536.375 εισιτήρια και έλαβε την 4η θέση σε σύνολο 101 ταινιών, της χρονιάς εκείνης. Κυκλοφόρησε με τη μορφή DVD στις 2 Ιανουαρίου 2010.
## Παραπομπές


## Βιβλιογραφία
*   
*Δημήτρης Κολιοδήμος, Λεξικό ελληνικών ταινιών, εκδόσεις Γένους, Αθήνα, 2001, σελ. 226-227

## Εξωτερικοί σύνδεσμοι
*  
* 
*tainiothiki.gr 
*ellinikoskinimatografos.gr 

Κατηγορία:Ελληνικές ταινίες της δεκαετίας 1960
Κατηγορία:Ταινίες του 1966
Κατηγορία:Ελληνόφωνες ταινίες
Κατηγορία:Ελληνικές ασπρόμαυρες ταινίες
Κατηγορία:Ελληνικές δραματικές ταινίες
Κατηγορία:Δικαστικές ταινίες
Κατηγορία:Ταινίες σε σκηνοθεσία Ντίνου Δημόπουλου
Κατηγορία:Ταινίες σε σενάριο Νίκου Φώσκολου
Κατηγορία:Ταινίες με μουσική σύνθεση Γιάννη Μαρκόπουλου
Κατηγορία:Ταινίες γυρισμένες στην Ελλάδα
Κατηγορία:Ταινίες παραγωγής Φίνος Φιλμ
Κύπελλο Ισπανίας ποδοσφαίρου ανδρών 1999–2000

Το Κύπελλο Ισπανίας 2000 το κατέκτησε για 3η φορά η Εσπανιόλ Βαρκελόνης νικώντας στον τελικό την Ατλέτικο Μαδρίτης με 2-1. Η Βαλένθια ΚΦ, που πήρε πέρυσι το κύπελλο, αποκλείστηκε στους πρώτους Γύρους

## Προκριματικός

## 1ος Γύρος

## 2ος Γύρος

## Γύρος των 16

## Προημητελικά

## Ημιτελικά

* Και τα δύο παιχνίδια κατοχυρώθηκαν με 3-0 υπέρ της Ατλέτικο.

## Τελικός

*Κύριο θέμα: [[Τελικός κυπέλλου Ισπανίας 2000]]*

Κυπελλο Ανδρων 2000
Κατηγορία:Εγχώρια ποδοσφαιρικά κύπελλα 1999-2000
Never Before

Το **Never Before** είναι τραγούδι του χαρντ ροκ συγκροτήματος Deep Purple και συμπεριλαμβάνεται στο δίσκο "*[[Machine Head (album)|Machine Head]]*", ο οποίος κυκλοφόρησε τον Απρίλιο του 1972. Είναι το τέταρτο τραγούδι του δίσκου και το πρώτο το οποίο κυκλοφόρησε σαν σινγκλ, ακολουθούμενο μερικούς μήνες αργότερα από το "*[[Smoke on the Water]]*". Στη δεύτερη πλευρά του σινγκλ βρισκόταν το τραγούδι "*[[When a Blind Man Cries]]*".

## Εμπορική επιτυχία
Το σινγκλ γνώρισε επιτυχία, αφού ανέβηκε στο βρετανικό Top-40 αλλά δεν ήταν αυτό το οποίο επιθυμούσε το συγκρότημα. Παρ' όλα αυτά, ανέβηκε στο Top-10 κάποιων ευρωπαϊκών τσαρτ, όπως της Δανίας, της Ιταλίας και της Ελβετίας.

## Ζωντανές εκτελέσεις
Το "*Never Before*" είναι από τα τραγούδια τα οποία ελάχιστες φορές έχει παίξει ζωντανά το συγκρότημα. Η μόνη ηχογραφημένη εκτέλεση του τραγουδιού υπάρχει στο ζωντανό άλμπουμ "*[[Deep Purple in Concert]]*", σε ηχογράφηση για το BBC, ένα μήνα πριν την κυκλοφορία του "*[[Machine Head (άλμπουμ)|Machine Head]]*". Το τραγούδι αυτό, επανήλθε στο set list του συγκροτήματος, το 2004, όταν συμπεριέλαβαν ολόκληρο το άλμπουμ στις συναυλίες τους.

## Διασκευές
Το "*Never Before*" έχει διασκευαστεί από τον Γκάρι Μπάρντεν, το 2011, για τον δίσκο του "*Rock 'n' Roll My Soul*", ενώ το 1986 οι Ιταλοί Vanadium το συμπεριέλαβαν στο άλμπουμ τους "*Born to Fight*".

## Θέσεις τσαρτ
***Never Before*** *(σινγκλ)*

***Επίσημη κυκλοφορία: [[21 Μαρτίου]] [[1972]]***

## Τα μέλη των Deep Purple
Το "*Never Before*" ηχογραφήθηκε από τη δεύτερη σειρά μελών του συγκροτήματος. Τα μέλη της ήταν τα εξής:

* **[[Ίαν Γκίλαν]]** - *φωνητικά*
* **[[Ρίτσι Μπλάκμορ]]** - *κιθάρα*
* **[[Τζον Λορντ]]** - *πλήκτρα*
* **[[Ρότζερ Γκλόβερ]]** - *μπάσο*
* **[[Ίαν Πέις]]** - *τύμπανα*

## Παραπομπές

## Πηγές
* Machine Head 25th Anniversary CD Booklet *1997 EMI Records*
* Never Before - Deep Purple | Song Info | AllMusic
* DEEP PURPLE Never Before / When a Blind Man Cries reviews

## Εξωτερικοί σύνδεσμοι
* Στίχοι Never Before
* Never Before Guitar tabs

Κατηγορία:Τραγούδια των Deep Purple
Κατηγορία:Τραγούδια του 1972
Κατηγορία:Singles του 1972
Μεχμέτ Αλί Μπιράντ

Ο **Μεχμέτ Αλί Μπιράντ** (*Mehmet Ali Birand*, 9 Δεκεμβρίου 1941 — 17 Ιανουαρίου 2013) ήταν φιλελεύθερος Τούρκος δημοσιογράφος, πολιτικός σχολιαστής και συγγραφέας.
## Βιογραφία
Γεννήθηκε στις 9 Δεκεμβρίου του 1941 στη συνοικία Μπέηογλου της Κωνσταντινούπολης. Αποφοίτησε από το Λύκειο Γαλατασαράι.

Ξεκίνησε τη δημοσιογραφική του καριέρα το 1964 στην εφημερίδα *[[Milliyet]]*. Το 1992 ξεκίνησε να εκφωνεί το δελτίο ειδήσεων του τηλεοπτικού σταθμού *Show TV*. Ο Μπιράντ παρουσίαζε επίσης την πολιτική εκπομπή *32η μέρα*, αρχικά στον τηλεοπτικό σταθμό Show TV και μετέπειτα στο *CNN Türk*, όπου παρουσίαζε και τις ειδήσεις. Εργάστηκε και στο κανάλι *Kanal D*, επίσης ως παρουσιαστής ειδήσεων.

Έγραψε αρκετά βιβλία, μεταξύ των οποίων τα *30 Sıcak Gün*, *Diyet*, *Türkiye’nin Avrupa Macerası*, *12 Eylül 04.00* και *Emret Komutanım*.

Ήταν μέλος του Δ.Σ. της ομάδας Γαλατασαράι.

Το Νοέμβριο του 2012, ο Μεχμέτ Αλί Μπιράντ αποκάλυψε σε τηλεοπτική εκπομπή πως, ενώ πάντοτε πίστευε πως είναι Τούρκος, πρόσφατα ανακάλυψε κουρδικές ρίζες στο γενεαλογικό του δέντρο.

## Εφημερίδες όπου εργάστηκε
* 1964-1992 *[[Milliyet]]*
* 1992-1998 *Sabah*
* 1999- *Posta*
* 2001- *[[Hürriyet]]*
* 2001-2011 *Milliyet*

## Έργα
**Diyet*
**Türkiye'nin Avrupa Macerası*
**30 sıcak gün*
**12 Eylül 04.00*
**Emret Komutanım*
**32. Gün*
**10 Yılın Perde Arkası*
**Mehmet Ali Birand*
**Milliyet Yayınları / Aktüel Kitaplar Dizisi*

## Σημειώσεις


## Εξωτερικοί σύνδεσμοι
*Πέθανε ο τούρκος δημοσιογράφος Μεχμέτ Αλί Μπιράντ
*Ο Μεχμέτ Αλί Μπιράντ στην Κάλυμνο (βίντεο)

Κατηγορία:Τούρκοι δημοσιογράφοι
Κατηγορία:Τούρκοι συγγραφείς
Ομάδα Σχεδίασης Έμπειρων Συστημάτων και Μηχανικής Μάθησης

Η **ομάδα Σχεδίασης Έμπειρων Συστημάτων και Μηχανικής Μάθησης** (*Knowledge Engineering and Machine Learning group (KEMLg))* είναι ερευνητική ομάδα του Πολυτεχνικού Πανεπιστημίου της Καταλωνίας. Δημιουργήθηκε από τον καθηγητή Ulises Cortés και δραστηριοποιείται στον τομέα της Τεχνητής Νοημοσύνης από το 1988.

Ο κύριος σκοπός της ομάδας είναι η ανάλυση, σχεδιασμός, υλοποίηση και εφαρμογή διαφόρων τεχνικών της Τεχνητής Νοημοσύνης, για να στηρίξει τη λειτουργία και την ανάλυση συμπεριφοράς σύνθετων συστημάτων και τομέων του πραγματικού κόσμου. Η έρευνα επικεντρώνεται στην ανάλυση, στο σχεδιασμό, στη διαχείριση και επιτήρηση αυτών των τομέων, όπως η υγεία, στα συστήματα περιβάλλοντος καθώς και στο βιομηχανικό και επιχειρησιακό τομέα.

Η ομάδα επιτελεί ερευνητικό έργο στην ανάλυση και υλοποίηση ευφυών πρακτόρων (intelligent agents), την κατανόηση της δυναμικής της δημιουργίας συνασπισμών (coalition setting dynamics), την ανάλυση της δυναμικής των κοινωνικών δομών (social structure dynamics analysis), τη σύνταξη τυπικής σημασιολογίας μοντέλων για κανόνες (norms) και συμβάσεις για ηλεκτρονικό εμπόριο, το σχεδιασμό διαγραμμάτων ροής δεδομένων, τη προσωρινή συλλογιστική βασιζόμενη σε επεισόδια (temporal episode-based reasoning), τις τεχνικές συλλογιστικής βασιζόμενων σε εμπειρίες (experience-based argumentation techniques), τις υβριδικές μεθόδους σε Στατιστική και Τεχνητή Νοημοσύνη (hybrid methods in Statistics and Artificial Intelligence), τα Μπαϋεσιανά δίκτυα (Bayesian networks), τη συλλογιστική βασισμένη σε περιπτώσεις (case-based reasoning), τις τεχνικές επιτηρούμενης και μη επιτηρούμενης μηχανικής μάθησης (supervised and unsupervised machine learning), την αναγνώριση και κατασκευή μοντέλων γνώσης (knowledge model identification and building), την αναπαράσταση γνώσης (knowledge representation), τις οντολογίες (ontologies), τα κοινωνικά δίκτυα (social networks), το σημασιολογικό ιστό (semantic Web), τις υπηρεσίες ιστού (Web services) και τις υπηρεσίες καταλόγου (directory services).

Ένας από τους κύριους τομείς εμπειρίας της ομάδας είναι η ανάπτυξη Συστημάτων Υποστήριξης Αποφάσεων για το Περιβάλλον (Environmental Decision Support Systems (EDSS)) χρησιμοποιώντας τεχνικές της Τεχνητής Νοημοσύνης. Συγκεκριμένα, από το 1990 η ομάδα διεξάγει έρευνα στον τομέα των Εγκαταστάσεων Επεξεργασίας Αστικών Λυμάτων (Urban Wastewater Treatment Plants) και συγκεκριμένα σε τομείς που βασίζονται τεχνολογικά στην ενεργό ιλύ.

## Εξωτερικοί σύνδεσμοι
* Επίσημη ιστοσελίδα

Κατηγορία:Βαρκελώνη
Κατηγορία:Ερευνητικά κέντρα
Κατηγορία:Τεχνητή νοημοσύνη
Κατηγορία:Επιστήμες και τεχνολογία στην Ισπανία
Porinetia Ora

Το **Porinetia Ora** («Ζήτω η Πολυνησία!») είναι πολιτικό κόμμα της Γαλλικής Πολυνησίας, αυτονομιστικής τάσης, το οποίο ιδρύθηκε την 1η Δεκεμβρίου 2004, είτις λίγο καιρό πριν από τις τοπικές εκλογές που έλαβαν χώρα τον Φεβρουάριο του 2005.

Ο ιδρυτής του είναι ο Ρεϊνάλντ Τεϊμαρί ο οποίος παραιτήθηκε του αξιώματός του έπειτα από την ανάληψη της προεδρίας της Ποδοσφαιρικής Συνομοσπονδίας Ωκεανίας το 2004. Είναι παλαιό μέλος του Tahoeraa huiraatira (από το 1995). 

Τωρινός του πρόεδρος είναι ο Τεϊβά Μανουταχί. « *Σήμερα, η πολιτική τάξη προσβάλλεται στην [[Συνέλευση της Γαλλικής Πολυνησίας|Συνέλευση της Πολυνησίας]] (…) Οι ψηφοφόροι αισθάνονται προδομένοι (…) Επιθυμώ να παλέψω ενάντια στον διπολισμό (…) Το να επιλέγει κανείς μεταξύ του [[UPLD]] και του [[Tahoera'a]] δεν αποτελεί επιλογή* », έχει δηλώσει μεταξύ άλλων ο πρόεδρος του Porinetia Ora στο *[[Tahiti Presse]]*.

Το κόμμα παρουσίασε δύο υποψήφιους για τις βουλευτικές εκλογές του 2007 :
* τον Οραμά Μανουταχί (δυτικό τμήμα)
* τον Τεϊβά Μανουταχί (ανατολικό τμήμα)

## Εξωτερικοί σύνδεσμοι
*Το Blog του Porinetia Ora

Κατηγορία:Πολιτικά κόμματα της Γαλλικής Πολυνησίας
Audi R8

Το **Audi R8** είναι ένα σπορ υπεραυτοκίνητο (supercar) που παρουσιάστηκε από τη γερμανική αυτοκινητοβιομηχανία Audi στις 30 Σεπτεμβρίου 2006 στο Σαλόνι Αυτοκινήτου του Παρισιού. Το R8 πρώτης γενιάς είχε εξελιχθεί από την quattro GmbH και βασίστηκε στη Lamborghini Gallardo. Το πρώτο R8 αρχικά ήταν διαθέσιμο μόνο με τον V8 κινητήρα 4.2 FSI μέχρι το 2009, όταν και προστέθηκε ο V10 κινητήρας 5.2 FSI (όλοι βενζίνης). Οι αποδόσεις είναι του 4.2 στους 425 hp και του 5.2 στους 525 hp. Το μοντέλο παραγωγής βασίστηκε στο πρωτότυπο **Le Mans Quattro** που παρουσιάστηκε μέσα στο 2003. Επίσης, υπήρξε το πρώτο στην ιστορία αυτοκίνητο με εξ ολοκλήρου φώτα LED στους μπροστινούς προβολείς.

Η πρώτη γενιά του R8 παρήχθη μεταξύ του 2006 και του 2015, ενώ τον Μάρτιο του 2015 παρουσιάστηκε στο Σαλόνι Αυτοκινήτου της Γενεύης η δεύτερη γενιά του, που βασίστηκε στη Lamborghini Huracán, και μπήκε στην παραγωγή τον Μάιο του ίδιου έτους. Στο ίδιο Σαλόνι, ταυτόχρονα, παρουσιάστηκε και μια αμιγώς ηλεκτροκίνητη έκδοση της δεύτερης γενιάς του, το **Audi R8 e-Tron**, που διατέθηκε όμως μόνο στην Ευρώπη και σε ελάχιστα αντίτυπα, καθώς λιγότερα από 100 αντίτυπα από την ηλεκτρική έκδοση πωλήθηκαν τελικώς.

## Πωλήσεις

## Παραπομπές


## Εξωτερικοί σύνδεσμοι
* 

R8
Κατηγορία:Γερμανικά αυτοκίνητα
Κατηγορία:Σπορ αυτοκίνητα
Κατηγορία:Αυτοκίνητα πολυτελείας
Νταϊάνα

Το όνομα **Νταϊάνα** μπορεί να αναφέρεται σε κάποιο από τα παρακάτω.

* Νταϊάνα, πριγκίπισσα της Ουαλίας
* ''Νταϊάνα'' (ταινία)
Top Gun

Το ***Top Gun*** είναι αμερικανική ταινία δράσης του 1986 σε σκηνοθεσία του Τόνι Σκοτ και σενάριο των Τζιμ Κας και Τζακ Επς Τζούνιορ. Την παραγωγή ανέλαβαν οι Ντον Σίμσον και Τζέρι Μπρουκχάιμερ σε συνεργασία με την Paramount Pictures. Πρωταγωνιστούν οι Τομ Κρουζ, Κέλι ΜακΓκίλις και Βαλ Κίλμερ. Ο Κρουζ υποδύεται τον ανθυποπλοίαρχο Πιτ "Μάβερικ" Μίτσελ, έναν νεαρό αεροπόρο του ναυτικού στο αεροπλανοφόρο USS Enterprise. Αυτός και ο αξιωματικός αναχαίτισης του, Νικ "Γκους" Μπράντσοου, έχουν την ευκαιρία να εκπαιδευτούν στη Σχολή Μαχητών του Πολεμικού Ναυτικού των ΗΠΑ στο Ναυτικό Αεροπορικό Σταθμό Μίραμαρ στο Σαν Ντιέγκο της Καλιφόρνιας.

Κυκλοφόρησε στους κινηματογράφους στις 16 Μαΐου 1986 και γνώρισε τεράστια εμπορική επιτυχία, με συνολικές εισπράξεις 353,8 εκατομμύρια δολάρια παγκοσμίως. Μάλιστα έλαβε 5 υποψηφιότητες για Όσκαρ, κερδίζοντας εκείνο του Καλύτερου Πρωτότυπου Τραγουδιού. Το 2015, η Βιβλιοθήκη του Κογκρέσου των Ηνωμένων Πολιτειών επέλεξε την ταινία για διατήρηση στο Εθνικό Μητρώο Κινηματογράφου, θεωρώντας την «πολιτιστικά, ιστορικά ή αισθητικά σημαντική». Το σίκουελ, με τίτλο Top Gun: Maverick, κυκλοφόρησε 36 χρόνια αργότερα, στις 25 Μαΐου 2022 στους ελληνικούς κινηματογράφους, με μεγαλύτερη επιτυχία  κριτικά και εμπορικά.

## Πλοκή
Ο Πιτ Μίτσελ, πιλότος μαχητικών αεροσκαφών, έχει αποκτήσει τη φήμη του πιο παράτολμου χαρακτήρα μεταξύ των συναδέλφων του, χάρη στις επικίνδυνες αποστολές που αναλαμβάνει. Οι προϊστάμενοί του τον επιλέγουν να φοιτήσει σε μια σχολή επίλεκτων πιλότων του πολεμικού ναυτικού. Ο Μίτσελ, που το παρατσούκλι του είναι “Μάβερικ”, πηγαίνει στη σχολή αποφασισμένος να κερδίσει τον τίτλο του “Τοπ Γκαν”, δηλαδή του καλύτερου απόφοιτου της τάξης του. Δεν φαντάζεται όμως ότι εκεί θα γνωρίσει και τον έρωτα, στο πρόσωπο της Σαρλότ Μπλάκγουντ, που τυχαίνει να είναι η εκπαιδεύτριά του.

## Σάουντρακ
Το σάουντρακ της ταινίας «Take My Breath Away», σε μουσική των Τζόρτζιο Μορόντερ και Τομ Γουίτλοκ (Tom Whitlock) με το μουσικό συγκρότημα Berlin, έγινε ιδιαίτερα γνωστό.

## Παραπομπές


## Εξωτερικοί σύνδεσμοι
* 
* 
* 
* 

Κατηγορία:Ταινίες του 1986
Κατηγορία:Αμερικανικές ταινίες της δεκαετίας 1980
Κατηγορία:Ταινίες παραγωγής Paramount Pictures
Κατηγορία:Αμερικανικές αισθηματικές δραματικές ταινίες
Κατηγορία:Αγγλόφωνες ταινίες
Κατηγορία:Αμερικανικές ταινίες δράσης
Κατηγορία:Αμερικανικές αεροπορικές ταινίες
Κατηγορία:Ταινίες γυρισμένες στο Σαν Ντιέγκο
Κατηγορία:Ταινίες που κέρδισαν Όσκαρ Καλύτερου Πρωτότυπου Τραγουδιού
Κατηγορία:Ταινίες Εθνικού Μητρώου Κινηματογράφου Ηνωμένων Πολιτειών Αμερικής
Κατηγορία:Ταινίες IMAX
The Best of Red Hot Chili Peppers

Το **The Best of Red Hot Chili Peppers** είναι ένα best of άλμπουμ  
από τους Red Hot Chili Peppers και περιέχει τραγούδια από τα άλμπουμ τους
για την EMI. The Red Hot Chili Peppers (1984), Freaky Styley (1985),
The Uplift Mofo Party Plan (1987), Mother's Milk (1989). Περιέχει μερικά
από τα τραγούδια της συλλογής What Hits (1992). Κυκλοφόρησε το 1998 από την Capitol Records.

## Τραγούδια

# "Behind the Sun" – 4:40
# 
# "Johnny, Kick a Hole in the Sky" – 5:12
# 
# "Me and My Friends" – 3:09
# 
# "Fire" – 2:03
# 
# "True Men Don't Kill Coyotes" - 3:38
# 
# "Higher Ground" – 3:23
# 
# "Knock Me Down" – 3:45
# 
# "Fight Like a Brave" – 3:53
# 
# "Taste the Pain" – 4:32
# 
# "If You Want Me to Stay" - 4:05
# 

Κατηγορία:Δισκογραφία των Red Hot Chili Peppers
Κατηγορία:Άλμπουμ του 1998
Ντιναμό Μόσχας

Η **Ντιναμό Μόσχας** (ρωσικά: Динамо Москва) είναι ρωσική αθλητική κοινωνία με έδρα τη Μόσχα. Ιδρύθηκε από τον Φέλιξ Ντζερζίνσκι στις 18 Απριλίου του 1923. Η Ντιναμό Μόσχας ήταν το πρώτο ίδρυμα που δημιουργήθηκε από την αθλητική κοινωνία Ντιναμό (Спортивное общество Динамо) και το μόνο που παραμένει ακόμη και σήμερα ως «ΜΓΟ ΒΦΣΟ Ντιναμό» (МГО ВФСО Динамо) συνδεδεμένο με αυτή.

## Ιστορία
Καθ' όλη τη μακρά ιστορία της, η κοινωνία είχε σπουδαίους αθλητές, όπως η Γκαλίνα Γκορόχοβα, ο Λεβ Γιάσιν, ο Μιχαήλ Βορόνιν, ο Βιτάλι Νταβίντοφ, η Μαρία Ισάκοβα και η Λουντμίλα Τουρίσεβα μεταξύ άλλων. Ο Βλαντιμίρ Προνίτσεφ επικεφαλής της Υπηρεσίας Συνοριακής Φρουράς είναι ο σημερινός πρόεδρος.

## Τμήματα

* ΦΚ Ντιναμό Μόσχας, τμήμα ποδοσφαίρου που ιδρύθηκε το 1923.
* ΧΚ Ντιναμό Μόσχας, τμήμα χόκεϊ επί πάγου που ιδρύθηκε το 1946.
* ΜΚ Ντιναμό Μόσχας, τμήμα καλαθοσφαίρισης που ιδρύθηκε το 1923.
* ΖΜΚ Ντιναμό Μόσχας, τμήμα καλαθοσφαίρισης γυναικών που ιδρύθηκε το 1923.
* ΒΚ Ντιναμό Μόσχας, τμήμα πετοσφαίρισης που ιδρύθηκε το 1926.
* ΖΒΚ Ντιναμό Μόσχας, τμήμα πετοσφαίρισης γυναικών που ιδρύθηκε το 1926.
* ΖΜΚ Ντιναμό Μόσχας, τμήμα υδατοσφαίρισης που ιδρύθηκε το 1923.
* ΜΦΚ Ντιναμό Μόσχας, τμήμα ποδοσφαίρου σάλας που ιδρύθηκε το 2002.
* ΠΦΚ Ντιναμό Μόσχας, τμήμα ποδοσφαίρου άμμου που ιδρύθηκε το 2012.
* ΡΚ Ντιναμό Μόσχας, τμήμα ράγκμπι που ιδρύθηκε το 1933.
* Ντιναμό Μόσχας, τμήμα μπάντυ που ιδρύθηκε το 1923.
* Ντιναμό Μόσχας, τμήμα κολύμβησης που ιδρύθηκε το 2010.
* Ντιναμό Μόσχας, τμήμα ξιφασκίας που ιδρύθηκε το 1923.
* Ντιναμό Μόσχας, τμήμα κωπηλασίας που ιδρύθηκε το 1928.
* Ντιναμό Μόσχας, τμήμα μοντέρνου πένταθλου.
* Ντιναμό Μόσχας, τμήμα γυμναστικής που ιδρύθηκε το 1974.
* Ντιναμό Μόσχας, τμήμα πολεμικών τεχνών.
* Ντιναμό Μόσχας, τμήμα σκοποβολής που ιδρύθηκε το 1923.
* Ντιναμό Μόσχας, τμήμα ποδηλασίας.

## Παραπομπές


## Εξωτερικοί σύνδεσμοι
* Επίσημη ιστοσελίδα

Κατηγορία:Ιδρύσεις αθλητικών συλλόγων το 1923
Κατηγορία:Αθλητισμός στη Σοβιετική Ένωση
Κατηγορία:Αθλητικοί σύλλογοι Ρωσίας
Νουκλεόνιο

thumb|right|Απλοποιημένο σχεδιάγραμμα εντός ατομικού πυρήνα, όπου τα πρωτόνια φαίνονται με κόκκινο και τα νετρόνια με μπλε. Στην πραγματικότητα, ο πυρήνας δεν έχει αυτή τη μορφή, καθώς σύμφωνα με την κβαντομηχανική θεωρία, τα σωματίδια που τον αποτελούν δεν είναι σφαίρες αλλά εκτείνονται στο χώρο μέσω της πιθανότητας θέσης τους.
Τα **νουκλεόνια** είναι τα σωματίδια που αποτελούν συστατικά του πυρήνα του ατόμου, δηλαδή τα πρωτόνια και τα νετρόνια. Τα νουκλεόνια αλληλεπιδρούν μεταξύ τους μέσω της πυρηνικής δύναμης, που αποτελεί έκφραση της ισχυρής δύναμης. Δεν είναι στοιχειώδη σωματίδια, αλλά το καθένα τους αποτελείται από τρία κουάρκ. Ο πυρήνας ως δομή και τα νουκλεόνια που τον αποτελούν από άποψης μελέτης βρίσκονται στο όριο ανάμεσα στην κλασική φυσική και την κβαντομηχανική. Η συγκρότηση του πυρήνα και η σταθερότητά του εξηγείται θεωρητικά με το πρότυπο των φλοιών.

Νουκλεόνια θεωρούνται και τα αντισωματίδια των πρωτονίων και των νετρονίων, τα αντιπρωτόνια και τα αντινετρόνια. Οι πυρήνες που συγκροτούνται από αυτά τα σωματίδια είναι βασικές δομικές μονάδες της αντιύλης.

Το άθροισμα των νουκλεονίων του πυρήνα καλείται μαζικός αριθμός. Ο αριθμός των πρωτονίων είναι ο ατομικός αριθμός, μοναδικός για κάθε χημικό στοιχείο, ενώ αυτό των νετρονίων διαφέρει ανάμεσα στα ισότοπα του ίδιου στοιχείου.

Κατηγορία:Αδρόνια
Κατηγορία:Βαρυόνια

Κατηγορία:Νετρόνια
Έλα στο θείο...

Το ***Έλα στο θείο...*** είναι ελληνική κωμική ταινία του 1950 σε σενάριο και σκηνοθεσία του Νίκου Τσιφόρου. Πρωταγωνιστούν οι: Σμαρούλα Γιούλη, Νίκος Σταυρίδης και
Μίμης Φωτόπουλος.

## Πλοκή

Ένας μεγαλομπακάλης, ο Χαρίλαος Τούκουρας (Γιάννης Ιωαννίδης), θέλει να παντρέψει τον τεμπέλη ανιψιό του, Αντώνη (Νίκος Σταυρίδης), με μια γυναίκα της δικής του επιλογής για να τον νοικοκυρέψει.

Διαβάζει στην εφημερίδα μια αγγελία για συνοικέσιο η οποία όμως μπερδεύεται με μιαν άλλη αγγελία για την πώληση μιας ραπτομηχανής. Ο μπακάλης και ο ανιψιός πηγαίνουν να γνωρίσουν την υποψήφια νύφη εκεί που πωλείται η ραπτομηχανή. Εκεί γνωρίζουν τη Λούλα (Σμαρούλα Γιούλη), αδελφή του Φώτη (Μίμης Φωτόπουλος), την οποία περνούν για την υποψήφια νύφη. Η Λούλα συναινεί αρχικά στον γάμο που προτείνεται, επειδή ο Φώτης έχει πολλά οικονομικά προβλήματα και θέλει να τον βοηθήσει. Είναι, όμως, ερωτευμένη με έναν υπάλληλο του Χαρίλαου, τον Κώστα (Νίκος Βασταρδής). Παράλληλα, ο Αντώνης σχετίζεται με τη Νανά (Σπεράντζα Βρανά), μια σχέση που ποτέ δεν πρόκειται να εγκρίνει ο Χαρίλαος.

Στο τέλος, χάρη στο λάθος της αγγελίας, όλα τα πρόσωπα της ιστορίας βρίσκουν το καθένα τον άνθρωπο που τους ταιριάζει.

## Διανομή ρόλων
* Σμαρούλα Γιούλη - Ρούλα Γιορέ**'
* [[Νίκος Σταυρίδης]] - Αντώνης Τούκουρας**'
* Μίμης Φωτόπουλος - Φώτης Γιορές**'
* Γιάννης Ιωαννίδης - Χαρίλαος Τούκουρας**'
* Σπεράντζα Βρανά - Νανά
* Λέλα Πατρικίου - θεία Ελένη
* Νίκος Βασταρδής - Κώστας**
* Θανάσης Τζενεράλης - Ζαφείρης

## Κυκλοφορία
Η ταινία κυκλοφόρησε για πρώτη φορά στις κινηματογραφικές αίθουσες στις 6 Δεκεμβρίου 1950.  Κόβοντας 124.740 εισιτήρια,  κατατάχθηκε στην 3η θέση ανάμεσα σε 13 ταινίες της ίδιας σεζόν.  Κυκλοφόρησε και σε μορφή DVD στις 11 Απριλίου 2006. 

## Παραγωγή
Πρόκειται για την πρώτη κινηματογραφική ταινία στην οποία εμφανίζονται τόσο ο Νίκος Σταυρίδης όσο και η Σπεράντζα Βρανά. 

Τα επαγγέλματα του εργολάβου και του μεσίτη αναδεικνύονται μέσα από την ταινία ως τα νέα επαγγέλματα υψηλής κερδοφορίας κατά την εποχή που άρχιζε να ανθίζει η οικοδομική δραστηριότητα στην Αθήνα.

## Παραπομπές


## Βιβλιογραφία
*   

## Εξωτερικοί σύνδεσμοι
*
*  

Κατηγορία:Ελληνικές ταινίες της δεκαετίας 1950
Κατηγορία:Ταινίες του 1950
Κατηγορία:Ταινίες παραγωγής Φίνος Φιλμ
Κατηγορία:Ελληνικές κωμικές ταινίες
Κατηγορία:Ταινίες σε σενάριο Νίκου Τσιφόρου
Κατηγορία:Ελληνόφωνες ταινίες
Κατηγορία:Ταινίες γυρισμένες στην Ελλάδα
Κατηγορία:Ταινίες σε σκηνοθεσία Νίκου Τσιφόρου
Κατηγορία:Ελληνικές ασπρόμαυρες ταινίες
Εσχάτη προδοσία (ταινία, 1971)

Το ***Εσχάτη προδοσία*** είναι κινηματογραφική ταινία που γυρίστηκε το 1971.

## Πλοκή

Ο λοχαγός Κώστας Βάρσος (Κώστας Πρέκας), στη διάρκεια μυστικής αποστολής του στην Ινδία, τραυματίζεται στην Καλκούτα από ξένους πράκτορες. Επιστρέφει στην Ελλάδα αλλά πρέπει για τις ανάγκες της υπηρεσίας να θεωρείται νεκρός ακόμα και από τη γυναίκα του, Νάντια (Τζένη Ρουσσέα), αφού πρέπει να ανακαλύψει ποιος προδίδει τα κρατικά μυστικά.

Με την επιστροφή του, ο Κώστας παρουσιάζεται στον στρατηγό Ζάχο (Σπύρος Καλογήρου) και κατονομάζει ένα διπλό πράκτορα, τον καθηγητή Ορέστη Γλαύκο (Ζώρας Τσάπελης), ο οποίος όμως είναι κουνιάδος του Ζάχου. Οι ανώτεροί του αποφασίζουν να κρατηθεί κρυφή η επιστροφή του, ακόμα και από τη Νάντια, προκειμένου να ερευνήσουν με προσοχή τις καταγγελίες του. Τα αποτελέσματα αργούν και ο Βάρσος αδημονεί. Η κόρη του, Μάρω (Ρούλα Χριστοπούλου), παθαίνει ένα σοβαρό ατύχημα κι αυτός αμφιταλαντεύεται για το αν πρέπει να παραμείνει κρυμμένος ή να παρουσιαστεί και να σταθεί στο πλευρό της κόρης του, αδιαφορώντας για τις συνέπειες.

Στη συνέχεια, όταν πληροφορείται πως η γυναίκα του σκοπεύει να παντρευτεί τον Ρένο Δαμιανό (Γιώργος Μούτσιος), ο οποίος είναι στενός συνεργάτης του Γλαύκου, έτσι αποφασίζει να εμφανιστεί.

## Διανομή
* Κώστας Πρέκας... *Κώστας Γ. Βάρσος*
* Τζένη Ρουσσέα... *Νάντια Βάρσου*
* Σπύρος Καλογήρου... *στρατηγός Ζάχος*
* Γιώργος Τζώρτζης... *Θανάσης*
* Ζώρας Τσάπελης... *Ορέστης Γλαύκος*
* Γιώργος Μούτσιος... *Ρένος Δαμιανός*
* Γρηγόρης Βαφιάς
* Λάμπρος Κοτσίρης
* Χρήστος Δακτυλίδης
* Κώστας Καραγιώργης... κατάσκοπος**
* Ρούλα Χριστοπούλου... *Μάρω Βάρσου*

## Παραγωγή
Η ταινία έκανε πρεμιέρα στις κινηματογραφικές αίθουσες στις 15 Νοεμβρίου 1971. 

## Παραπομπές


## Εξωτερικές πηγές
*Ιάσων Τριανταφυλλίδης, Ταινίες για φίλημα: ένα αφιέρωμα στον Φιλοποίμενα Φίνο και τις ταινίες του, εκδ. Εξάντας, Αθήνα, 2000, σελ. 187
**[http://finosfilm.com/movies/view/154 Εσχάτη προδοσία]* στη Φίνος Φιλμ
* 

Κατηγορία:Ελληνικές ταινίες της δεκαετίας 1970
Κατηγορία:Ταινίες του 1971
Κατηγορία:Ταινίες παραγωγής Φίνος Φιλμ
Κατηγορία:Ελληνικές δραματικές ταινίες
Κατηγορία:Ελληνόφωνες ταινίες
Κατηγορία:Ταινίες σε σκηνοθεσία Πάνου Γλυκοφρύδη
Κατηγορία:Ταινίες σε σενάριο Νίκου Φώσκολου
Κατηγορία:Ταινίες γυρισμένες στην Ελλάδα
Κατηγορία:Ελληνικές ταινίες δράσης
Κατηγορία:Ταινίες με μουσική σύνθεση Γιώργου Χατζηνάσιου
Κατηγορία:Κατασκοπικές ταινίες
Η ζούγκλα των πόλεων

***Η ζούγκλα των πόλεων*** είναι μία δραματική κοινωνική κινηματογραφική ταινία που γυρίστηκε το 1970.

## Πλοκή
Ο Νίκος Αυγέρης (Κώστας Πρέκας), αστυνομικός ρεπόρτερ μιας εφημερίδας της Αθήνας αναλαμβάνει το 1964 να γράψει ένα ρεπορτάζ για ένα παράξενο δυστύχημα, που στοίχισε τη ζωή του συζύγου μιας συναδέλφου του. Ψάχνοντας όμως στοιχεία για το ρεπορτάζ του, ανακαλύπτει πως το θέμα φτάνει πολύ πιο μακριά από όσο περίμενε.

Πίσω από το θύμα, που είχε τον οικονομικό έλεγχο ενός μεγάλου οικοδομικού οργανισμού και χρηματιζόταν για να καλύπτει τις παρανομίες της διοίκησης, κρύβεται ένα παράνομο και αδίστακτο κύκλωμα που για χρόνια εκμεταλλεύεται τα χρήματα φτωχών ανθρώπων. Το κύκλωμα έχει καταχραστεί πολλά από τα χρήματα που προορίζονταν για την ανέγερση κατοικιών για άστεγους τραυματίες πολέμου και τώρα η διοίκησή του ενοχλείται σφόδρα από τις αποκαλύψεις του Αυγέρη. Έτσι, προσπαθούν να του κλείσουν το στόμα, αλλά εκείνος δεν πτοείται συνεχίζοντας την έρευνα. Αυτό το ρεπορτάζ το πληρώνει πολύ ακριβά, με απειλές, με εκβιασμούς, με ξύλο κ.ά.

Τελικά, ανακαλύπτει πως πίσω από όλα αυτά βρίσκεται ο πατέρας του, ο οποίος είναι ο αρχηγός του κυκλώματος και θεωρούσε προ πολλού πεθαμένο. Καταλήγει να καταγγείλει τον πατέρα του στον εισαγγελέα και να αναρωτιέται αν υπάρχει τρόπος διαφυγής σε μια σάπια και διεφθαρμένη κοινωνία.

## Διανομή
* Κώστας Πρέκας - Νίκος Αυγέρης-Σινιάσκος **'
* [[Μαίρη Χρονοπούλου]] - Νέλλη Ρόκου **'
* Μάνος Κατράκης - Λυσίας Σέκερης **
* Σπύρος Καλογήρου - Φρατζής
* Ανδρέας Μπάρκουλης - Στέφανος Ρόκος 
* Νότης Περγιάλης - Έκτορας Δαμιανός
* Άννα Παϊταζή - Χριστίνα Σινιάσκου
* Ανδρέας Φιλιππίδης - Ψιλικόπουλος
* Λάμπρος Κοτσίρης - Στράτος Σταθάτος
* Χρήστος Δοξαράς - Σώστης
* Νάσος Κεδράκας - Κοσμάς
* Χρήστος Ζορμπάς - ιδιοκτήτης λέσχης
* Χρήστος Δακτυλίδης - υπάλληλος εφημερίδας

## Παραγωγή
Η πρώτη προβολή της ταινίας πραγματοποιήθηκε στις 7 Νοεμβρίου 1970.  Κυκλοφόρησε με τη μορφή DVD στις 26 Ιουλίου 2010. 

## Παραπομπές


## Βιβλιογραφικές πηγές
* Ιάσων Τριανταφυλλίδης, Ταινίες για φίλημα: ένα αφιέρωμα στον Φιλοποίμενα Φίνο και τις ταινίες του, εκδ. Εξάντας, Αθήνα, 2000, σελ. 182
* Φίνος Φιλμς, Συλλεκτική Έκδοση, Σειρά 14 & σελ. 54., Εκδ. Victory

## Εξωτερικές πηγές
* *Η ζούγκλα των [http://finosfilm.com/movies/view/142 πόλεων]* στη Φίνος Φιλμ

Κατηγορία:Ελληνικές ταινίες της δεκαετίας 1970
Κατηγορία:Ταινίες του 1970
Κατηγορία:Ταινίες παραγωγής Φίνος Φιλμ
Κατηγορία:Ελληνικές δραματικές ταινίες
Κατηγορία:Ελληνόφωνες ταινίες
Κατηγορία:Ταινίες γυρισμένες στην Ελλάδα
Κατηγορία:Ταινίες σε σενάριο Νίκου Φώσκολου
Κατηγορία:Ταινίες με μουσική σύνθεση Κώστα Καπνίση
Κατηγορία:Ελληνικές ταινίες δράσης
Νεκρή πολιτεία

Η ***Νεκρή πολιτεία***  είναι ελληνική δραματική ταινία του 1951, σε παραγωγή Φίνος Φιλμ και σε σενάριο και σκηνοθεσία Φρίξου Ηλιάδη. Τη μουσική της ταινίας έγραψε ο Μάνος Χατζιδάκις. 

## Πλοκή

Ο νεαρός Πέτρος Παπακώστας (Νίκος Τζόγιας) επιστρέφει από την Αθήνα, όπου σπουδάζει ζωγραφική, στον Μυστρά και η μητέρα του, Γιάννα, τον υποχρεώνει να εμπλακεί σε μια παλιά βεντέτα που απασχολεί την οικογένεια. Εκείνος ερωτεύεται όμως την Λένα (Ειρήνη Παπά), κόρη της αντίπαλης οικογένειας. Τελικά την κοπέλα σκοτώνει ο ίδιος ο πατέρας της (Γιάννης Αργύρης) νομίζοντας πως είναι ο νεαρός, επειδή εκείνη έχει ντυθεί αγόρι για να τον σώσει.

## Διανομή ρόλων
* Ειρήνη Παπά - Λένα**'
* [[Νίκος Τζόγιας]] - Πέτρος Πετρόκωστας**'
* Γιάννης Αργύρης - Λάμπρος, πατέρας Λένας**'
* [[Ελένη Ζαφειρίου]] - σύζυγος Λάμπρου**'
* Γιώργος Φούντας - Μαθιός
* Άννυ Παπαγεωργίου - χωριανή
*Χριστίνα Καλογερίκου - Πετροκώσταινα
*Λάκης Σκέλλας - Γιαννακός
*Ανθή Μηλιάδου - χωριανή

## Κυκλοφορία
Η ταινία προβλήθηκε για πρώτη φορά στις 3 Δεκεμβρίου 1951 και εστάλη στο κινηματογραφικό Φεστιβάλ των Καννών.  Κόβοντας 77.973 εισιτήρια, η κατατάχθηκε στην 4η θέση ανάμεσα σε 15 ταινίες της ίδιας σεζόν. 

## Παραπομπές


## Βιβλιογραφία
*Ιάσων Τριανταφυλλίδης, Ταινίες για φίλημα: ένα αφιέρωμα στον Φιλοποίμενα Φίνο και τις ταινίες του (Εκδ. Εξάντας, Αθήνα, 2000, σελ.61)
## Εξωτερικοί σύνδεσμοι
*
*

Κατηγορία:Ελληνικές ταινίες της δεκαετίας 1950
Κατηγορία:Ταινίες του 1951
Κατηγορία:Ελληνόφωνες ταινίες
Κατηγορία:Ελληνικές δραματικές ταινίες
Κατηγορία:Ελληνικές ταινίες δράσης
Κατηγορία:Ταινίες με μουσική σύνθεση Μάνου Χατζιδάκι
Κατηγορία:Ταινίες γυρισμένες στην Ελλάδα
Κατηγορία:Ταινίες παραγωγής Φίνος Φιλμ
Κατηγορία:Ελληνικές ασπρόμαυρες ταινίες
Οι αμαρτωλοί

Το ***Οι αμαρτωλοί*** είναι μιας ελληνική κινηματογραφική ταινία της Φίνος Φιλμ που γυρίστηκε το 1970 σε σενάριο και σκηνοθεσία Γιάννη Δαλιανίδη.**'

==Πλοκή==

Στην ασπρόμαυρη [[Δράμα (κινηματογράφος και τηλεόραση)|δραματική]] αυτή κοινωνική περιπέτεια, ο Γιώργος, ένας νεαρός από τη [[Θεσσαλονίκη]], αποφασίζει να κατέβει στην [[Αθήνα]] για να βελτιώσει τη ζωή του. Υπολογίζει στη βοήθεια του βιομηχάνου θείου του, ο οποίος όμως του γυρίζει την πλάτη, αρνούμενος να τον στηρίξει. Για καλή του τύχη όμως η Άννα, μια κοπέλα που είχε γνωρίσει στο τρένο, τον φιλοξενεί στο σπίτι της.

Στην αρχή της νέας του ζωής στην πρωτεύουσα, ο Γιώργος μπλέκεται με τα [[Ναρκωτικό|ναρκωτικά]], καταφέρνει να ξεμπλέξει και στη συνέχεια συνδέεται με μια εύπορη κυρία, τη Μάρθα, που τον εισάγει στον ''καλό κόσμο''. Στο μεταξύ, έχει χάσει επαφή με την Άννα, η οποία έχει παντρευτεί με έναν [[Δικηγόρος|δικηγόρο]], του οποίου υπήρξε υπάλληλος.

Μετά από καιρό χωριστά, οι δύο νέοι ξανασυναντιούνται και ο έρωτάς τους αναβιώνει, αλλά με διάφορα εμπόδια, ανάμεσα στα οποία και ένα ατύχημα.

== Ηθοποιοί  ==
* [[Μπέτυ Λιβανού]] ως Άννα Σπηλιοπούλου**'
* Χρήστος Νομικός ως Γιώργος Αθανασίου**'
* [[Χαριτίνη Καρόλου]] ως Μάρθα Νίκογλου**'
* Καίτη Ιμπροχώρη ως Ερμίνα
* Βασίλης Ανδρεόπουλος ως Ανδρέας Ματθαίου**
* Νίκος Δενδρινός
* Τάσος Μασμανίδης ως Παύλος Σαραντίδης
* Γκρέττα Γιαννάκου
* Γιώργος Τσαούσης
* Eρρίκος Κονταρίνης
* Δημήτρης Ζακυνθινός
* Στράτος Παχής
* Νάσος Κεδράκας

## Πληροφορίες
* Η ταινία προβλήθηκε στους κινηματογράφους της εποχής ως "αυστηρώς ακατάλληλη",  πραγματοποίησε στην πρώτη της προβολή 205.913 εισιτήρια και έλαβε την 24η σειρά σε σύνολο 87 ταινιών της περιόδου. 
* Το πρωταγωνιστικό δίδυμο Λιβανού-Νομικός έπαιζαν και οι δύο για πρώτη φορά στον κινηματογράφο. 
* Κατά τη δεκαετία του 1980 *Οι αμαρτωλοί* κυκλοφόρησαν σε VHS. Η ταινία έχει ελάχιστες προβολές από τα ελληνικά τηλεοπτικά κανάλια. 

## Παραπομπές


## Πηγές
* Ιάσων Τριανταφυλλίδης, Ταινίες για φίλημα: ένα αφιέρωμα στον Φιλοποίμενα Φίνο και τις ταινίες του,εκδ. Εξάντας, Αθήνα, 2000, σελ.183
* Γιάννης Σολδάτος, Ιστορία του Ελληνικού Κινηματογράφου, τομ.Δ', εκδ. Αιγόκερως, 1991

## Εξωτερικοί σύνδεσμοι
* ''Οι αμαρτωλοί'' στο FinosFilm.com
* 

Κατηγορία:Ελληνικές ταινίες της δεκαετίας 1970
Κατηγορία:Ταινίες του 1970
Κατηγορία:Ταινίες παραγωγής Φίνος Φιλμ
Κατηγορία:Ελληνικές δραματικές ταινίες
Κατηγορία:Ελληνόφωνες ταινίες
Κατηγορία:Ταινίες σε σκηνοθεσία Γιάννη Δαλιανίδη
Κατηγορία:Ελληνικές ταινίες δράσης
Κατηγορία:Ταινίες σε σενάριο Γιάννη Δαλιανίδη
Κατηγορία:Ταινίες γυρισμένες στην Ελλάδα
Κατηγορία:Ελληνικές ασπρόμαυρες ταινίες
Κατηγορία:Ταινίες με μουσική σύνθεση Γιώργου Χατζηνάσιου
Το παρελθόν μιας γυναίκας

***Το παρελθόν μιας γυναίκας*** (εναλλακτικός τίτλος: ***Μια νύχτα στην κόλαση***) είναι  ελληνική δραματική ταινία του 1968, σε παραγωγή Φίνος Φιλμ και σε σκηνοθεσία Γιάννη Δαλιανίδη. Το σενάριο γράφτηκε από τον Νίκο Φώσκολο.

## Πλοκή

Ένα βράδυ επιστρέφοντας στο σπίτι της μια τραγουδίστρια βρίσκει έναν πρώην φίλο της που έχει δραπετεύσει από την φυλακή και την εκβιάζει να του δώσει χρήματα. Εκείνη τον κτυπά και νομίζει πως τον έχει σκοτώσει. Μετά από χρόνια βρίσκεται παντρεμένη με έναν πλούσιο άνδρα. Ένας άνδρας όμως εισβάλλει στην ήσυχη ζωή της εκβιάζοντάς την πως θα αποκαλύψει το παρελθόν της στον σύζυγό της. Τελικά ανακαλύπτει πως ο πρώην φίλος της ήταν αδελφός του συζύγου της. Τη λύση θα δώσει η μητέρα του άντρα της.

## Διανομή ρόλων

* Μαίρη Χρονοπούλου - Άννα Χριστιάνα**'
* [[Φαίδων Γεωργίτσης]] - Σάκης Μουτούσης**' (Μαύρος)
* Κώστας Καζάκος - Βασίλης Μουτούσης**
* Ζώρας Τσάπελης - Ιωσήφ Ραΐσης
* Αλέκος Ουδινότης - υπαστυνόμος Λιάσκος
* Θόδωρος Ντόβας - ενωμοτάρχης
* Δημήτρης Μπισλάνης - Κώστας
* Άγγελος Μαυρόπουλος - γιατρός
* Γκόλφω Μπίνη - οικιακή βοηθός
* Ελένη Ζαφειρίου - Δέσποινα Μουτούση
* Ειρήνη Τούσκα - Λουίζα

## Παραγωγή
*Το παρελθόν μιας γυναίκας* περιλαμβάνει πολλά εξωτερικά γυρίσματα στη Ραφήνα. 

Η ταινία κυκλοφόρησε για πρώτη φορά στις κινηματογραφικές αίθουσες στις 15 Ιανουαρίου 1968. Κυκλοφόρησε και με τη μορφή ντιβιντί στις 4 Μαΐου 2010. 

## Παραπομπές


## Εξωτερικές πηγές
*Ιάσων Τριανταφυλλίδης, Ταινίες για φίλημα: ένα αφιέρωμα στον Φιλοποίμενα Φίνο και τις ταινίες του, εκδ. Εξάντας, Αθήνα, 2000, σελ.149

Κατηγορία:Ελληνικές ταινίες της δεκαετίας 1960
Κατηγορία:Ταινίες του 1968
Κατηγορία:Ελληνόφωνες ταινίες
Κατηγορία:Ελληνικές δραματικές ταινίες
Κατηγορία:Ελληνικές αισθηματικές δραματικές ταινίες
Κατηγορία:Ταινίες σε σκηνοθεσία Γιάννη Δαλιανίδη
Κατηγορία:Ταινίες σε σενάριο Νίκου Φώσκολου
Κατηγορία:Ταινίες με μουσική σύνθεση Γιάννη Μαρκόπουλου
Κατηγορία:Ταινίες με μουσική σύνθεση Κώστα Καπνίση
Κατηγορία:Ταινίες γυρισμένες στην Ελλάδα
Κατηγορία:Ταινίες παραγωγής Φίνος Φιλμ
Κατηγορία:Ελληνικές ασπρόμαυρες ταινίες
2388 Γκάζε

Ο **Γκάζε (Gase)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,9. Ανακαλύφθηκε το 1977 από τον Σοβιετικό αστρονόμο Νικολάι Τσερνίχ, που παρατηρούσε από το Ναουτσνί της Κριμαίας, και πήρε το όνομά του προς τιμή της Σοβιετικής αστρονόμου Βέρας Φ. Γκάζε (Вера Фёдоровна Газе).

## Φυσικά χαρακτηριστικά
Τα φυσικά χαρακτηριστικά του Γκάζε είναι άγνωστα.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Γκαζε
2390 Νεζάρκα

Ο **Νεζάρκα (Nezarka)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,20. Ανακαλύφθηκε το 1980 από την Τσέχα αστρονόμο Ζντένκα Βάβροβα, που παρατηρούσε από το Αστεροσκοπείο Κλετ της Τσεχίας, και πήρε το όνομά του από τον ομώνυμο μικρό ποταμό της νότιας Βοημίας, παραπόταμο του Λούζνιτσε.

## Φυσικά χαρακτηριστικά
Η μέση διάμετρος του Νεζάρκα εκτιμάται σε 22,74 ± 2,4 χιλιόμετρα. Ο φασματικός τύπος του είναι **X**, ενώ το γεωμετρικό άλβεδό του είναι 0,045 ± 0,011.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Νεζαρκα
2391 Τομίτα

μικρογραφία|Η τροχιά του αστεροειδούς 2391 Τομίτα
Ο **Τομίτα (Tomita)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,4. Ανακαλύφθηκε το 1957 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη, και πήρε το όνομά του προς τιμή του Ιάπωνα αστρονόμου Κοϊτσίρο Τομίτα.

## Φυσικά χαρακτηριστικά
Τα φυσικά χαρακτηριστικά του Τομίτα είναι άγνωστα.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Τομιτα
Τελευταία αποστολή (ταινία, 1949)

Η ***Τελευταία αποστολή*** είναι μια ελληνική δραματική - πολεμική ταινία του 1949, σε σκηνοθεσία και σενάριο Νίκου Τσιφόρου. Η παραγωγή ανήκει στη Φίνος Φιλμ.

## Πλοκή
Μια κοπέλα (Σμαρούλα Γιούλη) συλλαμβάνεται ως ύποπτη για τον φόνο της μητέρας της (Μιράντα Μυράτ). Διηγείται την ιστορία της στο αστυνομικό τμήμα, αρχίζοντας από τον πρώτο χρόνο του πολέμου. Ο στρατιωτικός πατέρας της (Βασίλης Διαμαντόπουλος) διαφεύγει στο Κάιρο και η Ουγγαρέζα μητέρα της συζεί με έναν Γερμανό αξιωματικό, ενώ η ίδια κατατάσσεται στην Αντίσταση. Όταν επιστρέφει ο πατέρας της στην Ελλάδα στο πλαίσιο μιας αποστολής, η μητέρα της τον καταδίδει στους Γερμανούς. Εξοργισμένη η κοπέλα, πυροβολεί τη μητέρα της, ενώ καταθέτει ότι αυτοπυροβολήθηκε. Στο τέλος, η μητέρα ζητά συγγνώμη από την κόρη της και στη συνέχεια ξεψυχάει.

## Ηθοποιοί

## Παραγωγή
Η ταινία αυτή υπήρξε η πρώτη ελληνική συμμετοχή στο Φεστιβάλ Καννών.

Η λογοκρισία θέλησε να εμποδίσει τη συμμετοχή της, επειδή το σενάριο παρουσίαζε μια Ελληνίδα να προδίδει τον αξιωματικό σύζυγό της. Τελικά η υπηκοότητά της άλλαξε και έγινε ουγγαρέζικη. Οι δεξιές εφημερίδες έκαναν λόγο για «εσκεμμένη κατασυκοφάντηση του αγωνιζομένου εις τον Γράμμο σώματος Ελλήνων αξιωματικών, αντεθνική σκευωρία και κομμουνιστικό δάκτυλο». Ο παραγωγός Φιλοποίμην Φίνος και ο Νίκος Τσιφόρος δέχτηκαν εξαιτίας αυτού απειλές για τη ζωή τους.

Η πρεμιέρα της ταινίας πραγματοποιήθηκε στις 4 Απριλίου 1949.

## Παραπομπές


## Βιβλιογραφία
*

## Εξωτερικοί σύνδεσμοι
*

Κατηγορία:Ελληνικές ταινίες της δεκαετίας 1940
Κατηγορία:Ταινίες του 1949
Κατηγορία:Ελληνόφωνες ταινίες
Κατηγορία:Ελληνικές ασπρόμαυρες ταινίες
Κατηγορία:Ελληνικές δραματικές ταινίες
Κατηγορία:Ελληνικές πολεμικές ταινίες
Κατηγορία:Ταινίες σε σκηνοθεσία Νίκου Τσιφόρου
Κατηγορία:Ταινίες σε σενάριο Νίκου Τσιφόρου
Κατηγορία:Ταινίες με μουσική σύνθεση Κώστα Γιαννίδη
Κατηγορία:Ταινίες Β΄ Παγκοσμίου Πολέμου
Κατηγορία:Ταινίες γυρισμένες στην Ελλάδα
Κατηγορία:Ταινίες παραγωγής Φίνος Φιλμ
Μυράτ

Το επώνυμο **Μυράτ** μπορεί να αναφέρεται σε κάποιο από τα παρακάτω πρόσωπα:

* Μήτσος Μυράτ (1878-1964), Έλληνας ηθοποιός
* Χρυσούλα Μυράτ (1886-1976), Ελληνίδα ηθοποιός, δεύτερη σύζυγος του προηγούμενου, αδελφή της Μαρίκας Κοτοπούλη
* Μιράντα Μυράτ (1906-1994), Ελληνίδα ηθοποιός, κόρη του Μήτσου Μυράτ και της Κυβέλης
* Δημήτρης Μυράτ (1908-1991), Έλληνας ηθοποιός, σκηνοθέτης, θιασάρχης και θεωρητικός του θεάτρου, γιος του Μήτσου και της Χρυσούλας Μυράτ
Καφετέρια με γάτες

Η **καφετέρια με γάτες** ή **Cat καφέ** είναι ένα είδος καφετέριας. Το χαρακτηριστικό τους είναι οι γάτες που υπάρχουν παντού και τις οποίες οι επισκέπτες μπορούν να χαϊδέψουν και να παίξουν μαζί τους. Οι πελάτες πληρώνουν την είσοδό τους στο καφέ, ή σε άλλα καταστήματα την ώρα παραμονής. Οι καφετέριες με γάτες μπορούν να θεωρηθούν ένα είδος υπηρεσίας ενοικίασης ζώων.

## Ιστορία
Η πρώτη καφετέρια με γάτες άνοιξε το 1998 στην Ταϊβάν και συγκεκριμένα στην πρωτεύουσα Ταϊπέι.  Το ταϊβανέζικο κατ καφέ άρχισε γρήγορα να προσελκύει εκτός από ντόπιους και Ιάπωνες τουρίστες, κάνοντας έτσι τα κατ καφέ γνωστά και στην Ιαπωνία, στην οποία το πρώτο κατ καφέ άνοιξε το 2004 στην Οσάκα.

## Ιαπωνία
Οι καφετέριες με γάτες είναι αρκετά δημοφιλείς στην Ιαπωνία, και στο Τόκιο υπάρχουν 37 κατ καφέ. Ένα από τα πρώτα είναι το *Κατάστημα με γάτες*(猫の店) όπου άνοιξε το 2005 από τον Νοριμάσα Χανάντα. Η δημοτικότητα των κατ καφέ στην Ιαπωνία οφείλεται στο γεγονός ότι πολλές πολυκατοικίες απαγορεύουν τα κατοικίδια ζώα και για αυτό οι κάτοικοι καταφεύγουν στις καφετέριες για να συναντήσουν το αγαπημένο τους ζώο. Επίσης οι συνθήκες ζωής στις μεγάλες ιαπωνικές πόλεις δεν είναι κατάλληλες για να ζήσει ευτυχισμένη μία γάτα. Άλλες μορφές ενοικίασης ζώων, όπως καφετέριες με κουνέλια, είναι εξίσου δημοφιλείς στην Ιαπωνία. 

Μερικές καφετέριες έχουν συγκεκριμένα είδη γάτας όπως μαύρες γάτες, χοντρές γάτες, σπάνιες ράτσες γάτας ή πρώην αδέσποτες γάτες. Ένα κατ καφέ πρέπει να έχει πάρει άδεια και να συμμορφώνεται με αυστηρούς κανόνες προστασίας των ζώων.

Οι ιαπωνικές καφετέριες με γάτες παίρνουν αυστηρά μέτρα για να διασφαλίσουν την καθαριότητα και την καλή διαβίωση των ζώων, προσέχοντας ιδίως να μην ενοχλούνται υπερβολικά οι γάτες από παιδιά ή όταν κοιμούνται. Επίσης πολλές καφετέριες υιοθετούν αδέσποτες γάτες και προσπαθούν να ευαισθητοποιήσουν τον κόσμο σε θέματα σχετικά με την καλή μεταχείριση των γατών. Το 2011 ή τραγουδίστρια Κέιτι Πέρι επισκέφτηκε μια καφετέρια με γάτες στο Τόκιο κατά τη διάρκεια της περιοδείας της.

## Αυστρία
Η πρώτη καφετέρια με γάτες στην Ευρώπη ήταν το *Neko cafe* που άνοιξε το 2007 στην Βιέννη (*Neko* είναι η ιαπωνική λέξη για τη γάτα).

## Παραπομπές


Κατηγορία:Πολιτισμός της Ιαπωνίας
Κατηγορία:Γάτες
Κατηγορία:Καλή διαβίωση των ζώων
Σταυριά Ηρακλείου

Η **Σταυριά** είναι ακατοίκητος οικισμός της Κοινότητας Καλαμίου του Δήμου Βιάννου και της τέως Επαρχίας Βιάννου στην Περιφερειακή Ενότητα Ηρακλείου. 

Βρίσκεται στη νότια πλευρά της Κρήτης, κοντά στον παραθαλάσσιο οικισμό της Σινδονίας.

## Γεωγραφικά στοιχεία
Η Σταυριά είναι πεδινός οικισμός και βρίσκεται σε υψόμετρο 120 μέτρων και περίπου 800 μέτρα βόρεια του οικισμού της Ψαρής Φοράδας, στον δρόμο Καλαμίου-Σινδονίας που αν συνεχίσει κανείς βόρεια, οδηγεί προς το Καλάμι το οποίο βρίσκεται σε απόσταση 6,4 χλμ. Σε κοντινή απόσταση από τη Σταυριά βρίσκονται επίσης οι Κάτω Βίγλες (ανατολικά), σε απόσταση 1,5 χλμ. περίπου. Βρίσκεται σε απόσταση 2,2 χλμ περίπου από τη θάλασσα και τον παραθαλάσσιο οικισμό της Σινδονίας.

## Διοικητικά στοιχεία
Ως οικισμός, η Σταυριά αναγνωρίστηκε το 1961. Τα όριά του καθορίστηκαν με το ΦΕΚ Δ 1030/1986. Μετά το 2011, ανήκει στην Τοπικής Κοινότητας Καλαμίου του Δήμου Βιάννου της Περιφερειακής Ενότητας Ηρακλείου. Από το 1997 και μέχρι το 2011 ανήκε στο Δήμο Βιάννου του Νομού Ηρακλείου, ενώ από το 1961 μέχρι το 1997 υπαγόταν στην Κοινότητα Καλαμίου της Επαρχίας Βιάννου του Νομού Ηρακλείου.

## Εξωτερικοί σύνδεσμοι
* Η Σταυριά Ηρακλείου στο χάρτη, Δημόσια Ανοικτά Δεδομένα, https://web.archive.org/web/20151116072021/http://geodata.gov.gr/

## Αναφορές


Κατηγορία:Χωριά της περιφερειακής ενότητας Ηρακλείου
Κατηγορία:Δήμος Βιάννου
Κατηγορία:Εγκαταλελειμμένα χωριά του νομού Ηρακλείου
Σατιρικά σκίτσα του Μωάμεθ

Τα **σατιρικά σκίτσα του Μωάμεθ** έγιναν γνωστά από το γαλλικό σατιρικό περιοδικό *[[Charlie Hebdo]]* (Σαρλί Εμπντό).

Το περιοδικό έχει κατά καιρούς δημοσιεύσει αρκετά σκίτσα που σατιρίζουν τον προφήτη Μωάμεθ. Από τα πιο χαρακτηριστικά είναι αυτό όπου στο εξώφυλλο του περιοδικού απεικονίζεται ένας υπερορθόδοξος Εβραίος να σπρώχνει έναν μουσουλμάνο σε καροτσάκι, με τίτλο «Άθικτοι 2». Ανάμεσα στα σκίτσα υπάρχουν μερικά στα οποία ο Μωάμεθ απεικονίζεται γυμνός. 
Τα σκίτσα δημοσίευσε για πρώτη φορά η καθημερινή δανέζικη εφημερίδα *Jyllands-Posten* (Γύλλαντ-Πόστεν).
Τον Ιανουάριο του 2013, το περιοδικό ανακοίνωσε πως πρόκειται να δημοσιεύσει καινούρια σκίτσα στο προσεχές διάστημα.

## Παραπομπές


Κατηγορία:Κόμικς
Κατηγορία:Γελοιογραφία
Κατηγορία:Κριτική του Ισλάμ
Κόμμα Κέντρου (Νορβηγία)

Το **Κόμμα Κέντρου** (νορβ.: *Senterpartiet*) είναι ένα πολιτικό κόμμα στην Νορβηγία, το οποίο ιδρύθηκε το 1920. Οι αρχές του κόμματος υπερασπίζονται τον αγροτισμό, την αποκεντρωμένη οικονομία και την αποκεντρωμένη λήψη πολιτικών αποφάσεων, ενώ θεωρείται οικονομικά εθνικιστικό και σοσιαλφιλελεύθερο κόμμα. Το κόμμα ιδρύθηκε το 1920, και σημερινός του επικεφαλής είναι ο Τρίγκβε Σλάγκσβολντ Βέντουμ.

Από την ίδρυσή του μέχρι το 2000, το κόμμα συμμετείχε μόνο σε μη σοσιαλιστικές κυβερνήσεις, αλλά από το 2005 μέχρι σήμερα συνεργάζεται με το Εργατικό Κόμμα και το Σοσιαλιστικό Αριστερό Κόμμα. Από το 1972, τάσσεται σταθερά κατά της εισόδου της Νορβηγίας στην Ευρωπαϊκή Ένωση. 

Στα τέλη του 2012, το Κόμμα Κέντρου προκάλεσε αντιδράσεις στη Νορβηγία όταν ανακαλύφθηκε ότι το κόμμα είχε ζητήσει μεγαλύτερη φορολογία στην εισαγωγή κρέατος και σκληρού τυριού έτσι ώστε να προστατευθούν οι Νορβηγοί αγρότες από τον ξένο ανταγωνισμό. Αυτό περιλάμβανε αυξημένους δασμούς της τάξης του 429% στο αρνί, 344% στο βοδινό κρέας και 277% σε όλα τα σκληρά τυριά εκτός από 14.

## Παραπομπές



Κατηγορία:Νορβηγικά πολιτικά κόμματα
Κατηγορία:Φιλελεύθερα κόμματα στη Νορβηγία
Κατηγορία:Ευρωσκεπτικιστικά κόμματα
Νέα Μάλγαρα

Τα **Νέα Μάλγαρα** είναι κωμόπολη της περιφερειακής ενότητας Θεσσαλονίκης.

## Γενικά στοιχεία
Τα Νέα Μάλγαρα βρίσκονται 25 χιλιόμετρα δυτικά της Θεσσαλονίκης, ανάμεσα στη δυτική όχθη του Αξιού και στην ανατολική όχθη του Λουδία. Σύμφωνα με την Ελληνική απογραφή 2021 έχει 2.218 κατοίκους, αποτελεί το μοναδικό οικισμό της Δημοτικής Κοινότητας Νέων Μαλγάρων, που ανήκει στη Δημοτική Ενότητα Αξιού, του Δήμου Δέλτα και είναι ενωμένος οικιστικά με Κύμινα. 

Η Κοινότητα είχε συσταθεί στις 9 Ιουλίου 1918 και καταργήθηκε το 1997. Στη συνέχεια προσαρτήθηκε στον Δήμο Αξιού και με το Πρόγραμμα Καλλικράτης στον Δήμο Δέλτα.

Ο οικισμός δημιουργήθηκε το 1909 με την ονομασία Κοκμούς, όπου εγκαταστάθηκαν μουσουλμάνοι πρόσφυγες από τη Βοσνία. Το 1913 με την απελευθέρωση της Μακεδονίας και τη λήξη των Βαλκανικών Πολέμων εγκαταστάθηκαν στο χωριό πρόσφυγες από την Ανατολική Θράκη. Μετά τη συνθήκη της Λωζάνης οι Βόσνιοι διέφυγαν στην Τουρκία και στον οικισμό εγκαταστάθηκαν πρόσφυγες από την Ανατολική Θράκη (κυρίως Μάλγαρα).

Τα Νέα Μάλγαρα βρίσκονται σε μικρή απόσταση από το δέλτα του Αξιού και το Εθνικό Πάρκο Αλιάκμονα - Αξιού. Οι κάτοικοι ασχολούνται με την καλλιέργεια ρυζιού και μυδιών. Κάθε Σεπτέμβρη πραγματοποιούνται οι *Γιορτές Ρυζιού*.

## Παραπομπές


Κατηγορία:Κωμοπόλεις της περιφερειακής ενότητας Θεσσαλονίκης
Κατηγορία:Δήμος Δέλτα
Σταυριά

Με το όνομα **Σταυριά** είναι γνωστοί οι εξής οικισμοί και τοπωνύμια:

*Σταυριά Αχαΐας, οικισμός στα δυτικά του νομού Αχαΐας, στην επαρχία Αιγιαλείας, στον πρώην δήμο Διακοπτού ο οποίος σήμερα υπάγεται στο Δήμο Αιγιαλείας. Βρίσκεται σε υψόμετρο 520 μέτρων και είναι ακατοίκητος σύμφωνα με τις απογραφές του 2001 και του 2011. Με το ίδιο όνομα χαρακτηρίζεται οροσειρά της περιοχής.
*Σταυριά Ηρακλείου, οικισμός στα νότια του νομού Ηρακλείου, στην επαρχία Βιάννου, στην κοινότητα Καλαμίου του δήμου Βιάννου. Βρίσκεται σε υψόμετρο 120 μέτρων και από το 1961 έως την απογραφή του 2011 εμφανίζεται ως ακατοίκητος
*Θέση Σταυριά Αμαρίου, τοποθεσία στην περιφέρεια της Τοπικής Κοινότητας Αρχοντικής της Δημοτικής Ενότητας Λαππαίων του Δήμου Ρεθύμνης
*Σταυριά Άνδρου, τοποθεσία κοντά στον οικισμό Καππαριά, στη Δημοτική Ενότητα Κορθίου στην Άνδρο
*Σταυριά, συνοικία του χωριού Παρπαριά Χίου
*Σταυριά Τήνου, περιοχή κοντά στην Κώμη Τήνου
*Σταυριά Βάχλιας, τοποθεσία στην περιοχή της Βάχλιας Αρκαδίας

## Αναφορές
Στάδιο Χοσέ Θορρίγια

Το **Στάδιο Χοσέ Θορρίγια** (ισπανικά: *Estadio José Zorrilla*) είναι γήπεδο ποδοσφαίρου στη Βαγιαδολίδ, Ισπανία. Το Στάδιο έχει χωρητικότητα 34.130 άτομα. 

Το στάδιο χτίστηκε το 1982. Το γήπεδο πήρε το όνομά του από τον ποιητή Χοσέ Θορρίγια. 

Ο πρώτος αγώνας που παίχτηκε στο γήπεδο ήταν ένας αγώνας του Ισπανική Λίγκα στις 20 Φεβρουαρίου του 1982

Φιλοξένησε το Παγκόσμιο Κύπελλο το 1982. 

## Εξωτερικοί σύνδεσμοι
*Estadios de España

Χοσε Θορριγια
Κατηγορία:Ρεάλ Βαγιαδολίδ
Κατηγορία:Κτίρια και κατασκευές στην Καστίλη και Λεόν
Χοσε Θοριγια
Κατηγορία:Στάδια Παγκοσμίου Κυπέλλου Ποδοσφαίρου 1982
Κύπελλο Ισπανίας ποδοσφαίρου ανδρών 1906

Το κύπελλο Ισπανίας 1906 ήταν η τέταρτη φορά που διοργανώθηκε το κύπελλο.
Η διοργάνωση ξεκίνησε την 9 Απριλίου 1906 και τελείωσε 2 μέρες αργότερα με το τελευταίο αγώνα τον ομίλων.

## Βαθμολογία

Κυπελλο Ανδρων 1906
Κατηγορία:Εγχώρια ποδοσφαιρικά κύπελλα 1906
Ειδικές Βιβλιοθήκες στην Ελλάδα

## Ειδικές Βιβλιοθήκες - Ορισμός

Ειδική βιβλιοθήκη ονομάζεται η βιβλιοθήκη που έχει δημιουργηθεί, για να παρέχει πληροφόρηση σε συγκεκριμένα πεδία. Σε αυτό το πλαίσιο μια ειδική βιβλιοθήκη μπορεί να είναι είτε ακαδημαϊκή, ιατρική, νομική, είτε μπορεί να είναι η βιβλιοθήκη μιας επιχείρησης ή ενός οργανισμού. Όταν οι ειδικές βιβλιοθήκες δημιουργούνται στο πλαίσιο μιας επιχείρησης, ενός οργανισμού, ενός ιδρύματος, έχουν ως σκοπό την κάλυψη των πληροφοριακών αναγκών του φορέα που τις περιβάλλει (Γλωσσιώτης, Γ. 2009)

## Σύνδεσμοι για Ειδικές βιβλιοθήκες στην Ελλάδα
Παρακάτω θα βρείτε συνδέσμους προς τις ιστοσελίδες διαφόρων ελληνικών ειδικών βιβλιοθηκών. Οι βιβλιοθήκες χωρίστηκαν σε κατηγορίες ανάλογα με το αντικείμενο τους:

### Ιατρικές Βιβλιοθήκες





### Μουσικές Βιβλιοθήκες




### Νομικές Βιβλιοθήκες




### Βιβλιοθήκες Τέχνης




### Βιβλιοθήκες Κυβερνητικών Υπηρεσιών




### Βιβλιοθήκες Μη Κερδοσκοπικών Οργανισμών – Ινστιτούτων - Ιδρυμάτων




### Βιβλιοθήκες Επιχειρήσεων




### Βιβλιοθήκες Μουσείων




## Εξωτερικοί σύνδεσμοι
* http://www.pi-schools.gr/library/pi-lib/eidikes.htm Παιδαγωγικό Ινστιτούτο - Ειδικές Βιβλιοθήκες
* http://www.eebep.gr/index.php?id=109 Δίκτυο Ελληνικών Ειδικών Βιβλιοθηκών (SPELNET)
* http://argo.ekt.gr/Opac2_2/zConnectELL.html Εθνικό Κέντρο Τεκμηρίωσης - Ειδικές Βιβλιοθήκες
* https://web.archive.org/web/20130527044906/http://www.thelib.gr/index.php/2009-04-03-14-40-24 TheLib.gr - Κατάλογος Ειδικών Βιβλιοθηκών Θεσσαλονίκης

## Πηγές


Κατηγορία:Βιβλιοθήκες στην Ελλάδα
Κύπελλο Ισπανίας ποδοσφαίρου ανδρών 1907

Το κύπελλο Ισπανίας 1907 ήταν η πέμπτη φορά που διοργανώθηκε το κύπελλο.

Η διοργάνωση ξεκίνησε την 24 Μαρτίου 1907 και τελείωσε 6 μέρες αργότερα με το τελικό.
 
	
## Φάση ομίλων
 
	

 
	
## Τελικός
 
	

 
	

 
	
Κυπελλο Ανδρων 1907
 
	
Κατηγορία:Εγχώρια ποδοσφαιρικά κύπελλα 1907